|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Brigadefiurerio apykaklės antsiuvai su atskyrio ženklais (nuo 1942 m.)
**Brigadefiureris** (vok. *Brigadeführer*) – SA ir SS karinis laipsnis 1932–1945 m. atitinkąs armijos generolą majorą. Galutinai susiformavusioje SS laipsnių sistemoje sekantis vyresnis laipsnis buvo grupenfiureris, o jaunesnis – oberfiureris.

Laipsnio istorija
-----------------

Laipsnis buvo sukurtas plečiant SS organizaciją ir suteiktas karininkams, vadovavusiems *SS brigadoms*.

1933 m. brigadefiureriais tapo pagrindinių SS teritorinių vienetų, vadintų *SS oberabšnitais* (vok. *S-Oberabschnitte*), vadais. Oberabšnitų buvo 17, jie savo dydžiu ir teritorijomis praktiškai sutapo su karinėmis apygardomis. Oberabšnitai neturėjo griežtai nustatyto abšnitų skaičiaus, šis priklausė nuo teritorijos dydžio, gyventojų skaičiaus. Dažniausiai oberabšnitas turėdavo tris abšnitus ir keletą specialių dalinių – ryšių batalioną (vok. *SS Nachrichtensturmbann*), pionierių batalioną (vok. *SS Pioniersturmbann*), sanitarinę kuopą (vok. *SS Sanitaetssturm*), pagalbinį rezervo dalinį iš SS narių, vyresnių kaip 45 m. ar pagalbinį moterų dalinį (vok. *SS Helferinnen*).

Pradžioje brigadefiureris buvo laikytas antruoju iš apačios generolo laipsniu – žemiausiu generolo laipsniu buvo oberfiureris, antruoju – brigadefiureris, trečiuoju – grupenfiureris. Kuriant SS kariuomenę šis skirstymas pasikeitė, oberfiurerius ėmė laikyti nebe generolais, o už paprastą pulkininką vyresniaisiais karininkais (vyresniojo pulkininko analogas). Brigadefiureris, likęs lygiu armijos generolui majorui ir dažniausiai ėjęs divizijos vado pareigas, tapo žemiausiu generolo laipsniu SS kariuomenėje.

* ŠtandartenfiurerisŠtandartenfiureris
* OberfiurerisOberfiureris
* Brigadefiureris (nuo 1942 m.)Brigadefiureris (nuo 1942 m.)
* Grupenfiureris (nuo 1942 m.)Grupenfiureris (nuo 1942 m.)
* Obergrupenfiureris Verneris Lorencas (Werner Lorenz), nuotraukoje dar brigadefiureris (1933 m.), su seno pavyzdžio antsiuvais.Obergrupenfiureris Verneris Lorencas (*Werner Lorenz*), nuotraukoje dar brigadefiureris (1933 m.), su seno pavyzdžio antsiuvais.
* Brigadefiureris iš Salaspilio koncentracijos stovyklos (Latvija). Antsiuvai seno pavyzdžio - su dviem lapais ir kvadratėliu.Brigadefiureris iš Salaspilio koncentracijos stovyklos (Latvija). Antsiuvai seno pavyzdžio - su dviem lapais ir kvadratėliu.
* 10-tosios SS tankų divizijos „Frundsberg" vadas brigadefiureris Heincas Harmelas (Heinz Harmel). Antsiuvai naujo pavyzdžio - su trimis lapeliais, be kvadratėlių.10-tosios SS tankų divizijos „Frundsberg" vadas brigadefiureris Heincas Harmelas (*Heinz Harmel*). Antsiuvai naujo pavyzdžio - su trimis lapeliais, be kvadratėlių.

Brigadefiurerio antsiuvai pradžioje turėjo po du sidabrinius ąžuolo lapus ir sidabrinį kvadratėlį, o nuo 1942 m. kai įvestas oberstgrupenfiurerio laipsnis – tris ąžuolo lapus. Nuo tada SS generolų atskyrio ženklai aiškiai skyrėsi nuo vyresniųjų karininkų – jie turėjo po tris ąžuolo lapelius.

Brigadefiureriai nešiojo generolo majoro antpečius, o visas jų laipsnio pavadinimas buvo vok. *SS-Brigadeführer und Generalmajor der Waffen-SS und Polizei* 'SS brigadefiureris ir SS kariuomenės bei policijos generolas majoras'. .

|  |  |
| --- | --- |
|  | **Vikiteka: Brigadefiureris** – vaizdinė ir garsinė medžiaga  |

|  |  |  |
| --- | --- | --- |
| jaunesnis laipsnis**oberfiureris**(vyresnysis pulkininkas) | **SA ir SS laipsnis****brigadefiureris**(generolas majoras) | vyresnis laipsnis**grupenfiureris**(generolas leitenantas) |